“หม่อมอุ๋ย”คาดส่งออก Q1/58 ติดลบราว 4%หดตัวมากสุดนับตั้งแต่เกิดวิกฤติศก.
"หม่อมอุ๋ย"คาดส่งออก Q1/58 ติดลบราว 4%หดตัวมากสุดนับตั้งแต่เกิดวิกฤติศก.
8 เม.ย. 2558

ม.ร.ว.ปรีดิยาธร เทวกุล รองนายกรัฐมนตรี เปิดเผยว่า การขยายตัวด้านการส่งออกของไทยในช่วงไตรมาสแรกปีนี้จะติดลบราว 4% ซึ่งถือว่าเป็นการหดตัวที่สูงมากนับตั้งแต่ประเทศไทยเกิดวิกฤติเศรษฐกิจ
อย่างไรก็ดี หากพิจารณาจากตัวเลขการจัดเก็บรายได้จากภาษีมูลค่าเพิ่ม(VAT) ในช่วงไตรมาสแรกของปีนี้สูงขึ้น 9.75% จากช่วงเดียวกันของปีก่อน ประกอบกับการใช้จ่ายภาครัฐในช่วง 6 เดือนแรกของปีงบประมาณ 58 สามารถเบิกจ่ายได้แล้ว 51% ดังนั้นเชื่อว่าภาพรวมเศรษฐกิจไทยในช่วงหลังจากนี้ไปไม่น่าจะลดลงไปมากกว่านี้ โดยโมเมนตัมของการใช้จ่ายภาครัฐและภาคเอกชนจะเป็นแรงที่ช่วยสนับสนุนเศรษฐกิจไทยให้ไม่ตกต่ำไปกว่าที่เป็นอยู่ในปัจจุบัน
               